《仙都山》
宋代·刘参

古帝此登仙，霓旌不复还。
孤标苍岭外，屹立紫烟间。
上下形端苍，周回影转环。
根疑连海峤，顶欲突天关。
莲出湖心迥，苔漫辙迹斑。
傍存炼丹釜，低瞰步虚山。
猿狖何能到，鸾凰自可攀。
画矜名手眇，吟怯钜题艰。
雁荡非灵异，兰岩鄙宴闲。
缙云游览处，胜概甲人宸。

作者简介：刘参，曾知处州（《仙都志》卷下）。